**27.8.23**

הליך מס' 15/2023 - הזמנה להציע הצעות מחיר

# למתן שירותים בתחום חישוב/ים כלכליים של "דמי הקמה" ו"תשתיות על" בתחומי הביוב, כנגזרת מתב"ע / תכנית תמ"ל 1088

1. תאגיד המים והביוב פלגי שרון הינו תאגיד, מיסודן של עיריית כפר סבא ומועצה מקומית כוכב יאיר צור יגאל בע"מ, פועל מכוח חוק תאגידי מים וביוב תשס"א – 2001 (להלן: "**התאגיד/החברה**").
2. בהתאם לרישיון ההפעלה של התאגיד, אחראי התאגיד בעיר כפר סבא על תחום הביוב בלבד.
3. עיריית כפר סבא (להלן: "**העירייה**") ורשות מקרקעי ישראל (להלן: "**רמ"**י) מקדמות תכנון ופיתוח של חטיבת קרקע חדשה, במסגרת תכנית תמ"ל 1088 להקמת שכונת מגורים חדשה הכוללת כ-3800 יח"ד, שטחי תעסוקה בהיקף כ-58,000 מ"ר עיקרי ומסחר בהיקף של כ23,000 מ"ר עיקרי, דיור מיוחד המכיל כ-400 יח"ד מבנים ומוסדות ציבור וכן שצ"פים, שטחים פתוחים ועוד, והכל על פי הקבוע בתכנית (להלן: **"הפרויקט**");
4. הואיל ורמ"י, והעירייה התקשרו בהסכם הגג במסגרתו הוגדרו עקרונות העבודה המשותפת לצורך קידום הפרויקט ובכלל זה פיתוח התשתיות, נדרש התאגיד לפעול לקידום הסכם מול רמ"י בכל הנוגע לפיתוח התשתיות הצמודות בתחום הביוב, ותשתיות ראש שטח בתחום הביוב הנדרשות לפרויקט ;
5. לצורך תחשיב חישוב פוטנציאל הכנסות התאגיד מגביית דמי הקמה בפרויקט, ניתוח זכויות התאגיד בהיבט הכלכלי לרבות הלכות רוחב, תשתיות ראש שטח וניתוח אלטרנטיבות של כלל ההכנסות שהתאגיד זכאי להן מכוח התוכנית והסכם הגג, התאגיד מזמין מציעים בעלי ניסיון בביצוע ניתוח זכויות בהיבטים כלכליים , והעומדים בתנאים המפורטים בסעיף 7 להלן, להגיש הצעתם במסגרת הליך זה.
6. מובהר ומודגש במפורש כי הליך זה אינו בגדר מכרז פומבי ו/או הליך מחייב אחר, ולכן אין לראות בפניה זו משום התחייבות כלשהי של התאגיד להתקשרות. ההתקשרות עם מציע כלשהו תעשה בהתאם לנוסח הסכם ההתקשרות, שייחתם עם המציע, לאחר ובכפוף קבלת הצעתו ואישור ההצעה על ידי ועדת המכרזים של התאגיד.
7. רשאים להגיש הצעות מציעים אשר עונים על הקריטריונים המצטברים הבאים:
   1. אדם פרטי אחד תושב ישראל או ע"י תאגיד משפטי אחד (חברה או שותפות, הרשומה כדין בישראל). **הצעה שלא תוגש כאמור לא תידון.**
      1. חברה רשומה, תצרף להצעתה תעודת התאגדות של החברה אצל רשם החברות ורשימה של מנהליה כשהיא מאושרת ע"י עו"ד/רו"ח של החברה.
      2. שותפות רשומה, תצרף להצעתה תעודת התאגדות של השותפות אצל רשם השותפויות ואשור של עו"ד/רו"ח בדבר זהותו ופרטיו של כל שותף ואחריותו לחובות השותפות.
      3. להצעה של כל תאגיד יש לצרף אישור עו"ד/רו"ח של התאגיד המפרט מי הזכאים לחתום ולהתחייב בשם התאגיד.
   2. בעל ניסיון מוכח בביצוע תחשיב פוטנציאל הכנסות התאגיד מגביית דמי הקמה בפרויקט, ע"ב ניתוח זכויות התאגיד בהיבט הכלכלי לרבות הלכות רוחב.

לשם הוכחת ניסיון המציע כאמור, על המציע לצרף להצעתו את המסמכים הבאים

* + 1. פרופיל עסקי.
    2. פירוט ניסיון המציע בנוסח בנספח ב'.
    3. כל מסמך אחר המעיד על עמידת המציע בתנאי הנ"ל .
  1. המציע אינו בעל זיקה לעובד ו/או נבחר ציבור בעיריית כפר סבא. על המציע להמציא תצהיר על העדר זיקה לעובד ו/או נבחר ציבור בעיריית כפר סבא כמפורט בנספח ד' למסמכי פניה זו .
  2. בנוסף לתנאים המופרטים לעיל, על המציע להמציא לתאגיד את האישורים הבאים:
     1. אישור תקף על ניהול ספרים כדין, כנדרש בחוק עסקאות עם גופים ציבוריים.
     2. אישור עוסק מורשה משלטונות מס ערך מוסף.
     3. אישור תקף על ניכוי מס במקור.

1. הצעת המציע תוגש על גבי הטופס הצעת המציע וטופס הצעת המחיר (נספחים א ו-ג'') המצורפים בזה למסמכי הליך זה, בצירוף כל האישורים והמסמכים כנדרש במסמכי הליך זה.
2. לא צירף מציע להצעתו את כל/חלק מהמסמכים הנדרשים להגשת ההצעה כאמור בהליך זה, רשאי התאגיד לפי שיקול דעתו הבלעדי לפסול את הצעת המציע. לחילופין, רשאי התאגיד, לפי שיקול דעתו הבלעדי, לאפשר למציע, אשר לא צירף להצעתו את אחד או יותר מהמסמכים המפורטים לעיל להשלים המצאת המסמך תוך פרק זמן קצוב שיקבע על ידי התאגיד ובלבד שהתאגיד לא סבר שאי הצירוף נבע מתכסיסנות או חוסר תום לב.
3. **חתימה על ההצעה**
   1. על המציע למלא את בטופס הצעת המחיר (נספח ג' ) את **שכר הטרחה המבוקש על ידו, בש"ח, במתכונת "מחיר כולל" / (FIX PRICE)**  ולחתום עליו בחתימה מקורית מלאה. בנוסף ומבלי לגרוע מן האמור לעיל, יש לחתום על כל דף ממסמכי הליך זה.
   2. אם המציע הוא חברה או שותפות רשומה - יחתום או יחתמו רק מי שהוסמך או הוסמכו לכך בתקנון החברה או מכוחו או בחוזה השותפות או מכוחו ובתוספת חותמת התאגיד, ויצורף אישור עו"ד או רו"ח לפיו החתימה מחייבת את המציע.
4. **מילוי ההצעה**
   1. אין לשנות בכל דרך שהיא כל פרט ו/או תנאי המופיע/ים במסמכי הליך זה לרבות נספחיו. כל שינוי שייעשה על ידי המציע במסמכי הליך זה ו/או כל הסתייגות, עלול לגרום לפסילת ההצעה .
   2. יש להקפיד על מילוי כל הסעיפים הדרושים במסמכי הליך זה בצורה ברורה.
   3. הצהרות והתחייבויות הנובעות מעצם הגשת ההצעה

הגשת ההצעה פירושה כי המציע מצהיר כי הוא עומד בתנאים האמורים לעיל, הבין את מהות השירותים המתבקשים, הסכים מראש לכל תנאי הליך זה בלא שינוי ו/או תוספת ו/או הסתייגות וכי בטרם הגיש את הצעתו קיבל את מלוא המידע האפשרי הרלבנטי והדרוש מבחינתו, בדק את כל הנתונים, הפרטים והעובדות וביקש הבהרות על כל סוגיה שנמצאה בעיניו בלתי ברורה או עמומה, ולפיכך המציע יהא מנוע מלהעלות כל טענה כי לא ידע ו/או לא הבין פרט ו/או תנאי כלשהו של הליך זה על כל פרטיו וחלקיו או כי עמימות או חוסר בהירות הליך זה גרם לו לעלות נוספת שלא תמחר או לא לקח בחשבון הצעתו או כי נגרם לו נזק אחר כלשהו.

1. **אופן הגשת ההצעה** 
   1. המעוניין להשתתף בהליך זה ישלח את הצעתו יחד עם כלל מסמכי הליך זה על צרופותיו, לכתובת דוא"ל tenders@palgey-sharon.co.il וזאת ולא יאוחר מיום **31.8.23** בשעה **12:00** (להלן: "**המועד האחרון להגשת ההצעה/ות**").
   2. שאלות הבהרה ובירורים
      1. שאלות ו/או בקשות להבהרות, יש להפנות בכתב בלבד, באמצעות דוא"ל:  [tenders@palgey-sharon.co.il](mailto:%20tenders@palgey-sharon.co.il%20ו) וזאת לא יאוחר מיום **29.8.23** בשעה **12:00** חובה לציין בתכתובת הדוא"ל את שם המציע, מספר הטלפון ומס' הליך זה.
      2. התאגיד רשאי מעת לעת, לעדכן באתר האינטרנט שלו, בכתובת:

[www.palgey-sharon.co.il](http://www.palgey-sharon.co.il) עדכונים ו/או הבהרות ו/או שינויים בקשר עם הליך זה, ובאחריות כל משתתף בהליך להתעדכן מעת לעת באתר בקשר עם שינויים ו/או הבהרות ככל ויעודכנו

1. **תוקף ההצעה**
   1. הצעות המציעים יעמדו בתוקפן לתקופה של 90 ימים מן המועד האחרון להגשת ההצעות.
2. **בחירת הזוכה**
3. 1. ועדת המכרזים של התאגיד תבחן את ההצעות ותבחר מתוכן את ההצעה המתאימה ביותר לתאגיד.
   2. התאגיד אינו מתחייב לבחור את ההצעה הזולה ביותר או כל הצעה שהיא, והכל מבלי לגרוע מכל יתר סמכויות ועדת המכרזים כמתואר בהליך זה.
   3. שלב ראשון:
      1. ועדת המכרזים של התאגיד תבחן את כל מסמכי ההצעה וצרופותיה בהתאם לתנאי הליך זה.
      2. הצעה שנקבע לגביה על ידי הוועדה (לאחר מיצוי הבדיקה בנושא, ולרבות במידת הצורך בירור מול המציע והשלמות ככל שיוחלט לאפשר למציע לעשות כן) שאינה עומדת בתנאים המפורטים בסעיף 7 לעיל , תיפסל.
   4. שלב שני:

חברי ועדת המכרזים יבחנו את ההצעה הכספית.

* 1. התאגיד רשאי לבטל הליך זה – לרבות לאחר הכרזה על זוכה - מכל סיבה שהיא הנוגעת לצרכי התאגיד, חוסר תקציבי לנושא או העדר תקציב כלל, והכל מבלי לזכות את מי מהמציעים – או את הזוכה- בפיצוי או שיפוי כלשהו בגין כך. יודגש כי כלל העלויות הכרוכות בהגשת הצעה בהליך זה, תחולנה באופן בלעדי על המציע.
  2. **פסילת הצעות ואי קבלתן**

התאגיד רשאי לפסול הצעות בין היתר מהטעמים כלהלן:

* + 1. אי עמידה בתנאים המפורטים בסעיף 7 לעיל .
    2. הפרת דרישות ההליך או אי קיומן, מקום בו לדעת התאגיד נגרמה פגיעה מהותית בלתי הפיכה בשוויון, או בעקרונות יסוד של דיני המכרזים, או בניהול התקין של הליך זה.
    3. מציע הפועל בחוסר תום לב.
    4. לתאגיד הזכות לפסול הצעות אשר אינן סבירות, או לפסול מציע אם התעורר חשש ממשי או ספק סביר אחר כי הוא אינו יכול לבצע את ההתקשרות, לאחר שקוים שימוע לאותו מציע והתאפשר לו לטעון בכתב מדוע אין לפסול ההצעה מחשש שאינו יכול לבצע את ההתקשרות .
  1. התאגיד יתחשב בבחינת ההצעות ובבחירת ההצעה הזוכה באמינותו, ניסיונו, כישוריו, מיומנותו והמוניטין של המציע, במילוי התחייבויותיו כלפי אחרים, בניסיון קודם שלילי של התאגיד ו/או תאגידים אחרים עם המציע, בהתקשרות עם המציע, אם הייתה כזו – לרבות התקשרות למתן שירותים שטרם הסתיימו וקיימות מחלוקות בין התאגיד למציע, על טיב ו/או איכות השירותים שבוצעו או מבוצעות, ובאופן כללי, בכל קריטריון ענייני אחר אותו מוצא התאגיד לנכון לשקול, לקראת קבלת החלטה בדבר ההצעה הזוכה.

מבלי לגרוע מן האמור לעיל מובהר בזאת למען הסר ספק כי ניסיון שלילי לעניין סעיף זה ייחשב:

אי עמידה בדרישות חוזה ובלוח הזמנים, לרבות זמן תגובה איטי לביצוע הוראות המזמין ו/או מזמינים אחרים שהמציע ביצע עבורם עבודות (להלן: "**מזמינים אחרים**") .

התאגיד ו/או מזמינים אחרים הודיעו למציע על הפסקת מתן השירותים .

המציע כשל במתן השירותים בהתאם לדעתם המנומקת של אנשי מקצוע מטעם התאגיד ו/או אנשי מקצוע מטעם מזמינים אחרים .

קיומה של אי שביעות רצון משמעותית ממתן השירותים על ידי המציע, או קיומה של חוות דעת שלילית בכתב של התאגיד ו/או של מזמינים אחרים על טיב השירות שניתן על ידי המציע .

במקרים אלה, תינתן למציע זכות טיעון לפני מתן ההחלטה הסופית. הטיעון יהיה בכתב או בעל פה, וזאת בכפוף לשיקול דעתה של וועדת המכרזים.

* 1. התאגיד רשאי לא להתחשב כלל בהצעה שהיא בלתי סבירה בשל מחירה, תנאיה או בשל חוסר התייחסות לתנאי הליך זה באופן שלדעת התאגיד מונע הערכת ההצעה כדבעי. המשמעות הינה כי התאגיד אינו מתחייב לקבל את ההצעה הנמוכה ביותר.
  2. במקרה שבו יתברר כי קיימים שני (2) מציעים (או יותר) אשר הצעות המחיר שהגישו להליך זה הינן הטובות ביותר והינן בעלות מעמד שווה, יהא התאגיד רשאי, על פי שיקול דעתו הבלעדי, לפעול באחת משתי הדרכים הבאות:
     1. עריכת התמחרות נוספת

במסגרת ההתמחרות הנוספת יורשה כל אחד מהמציעים האמורים לשפר את הצעת המחיר שהגיש. מציע אשר יציע את הצעת המחיר המשופרת הטובה ביותר, תתקבל הצעתו. מציע אשר הורשה להגיש הצעת מחיר משופרת כאמור בסעיף זה, אך לא הגיש כזו, ייחשב כאילו הציע את הצעתו המקורית.

אם גם לאחר הליך ההתמחרות הנוספת כאמור, תיוותרנה הצעות בעלות מעמד שווה, אזי בסמכות ועדת המכרזים, להחליט על עריכת הליך התמחרות נוספת או על עריכת הגרלה כמפורט בסעיף 14.9.2 להלן

* + 1. עריכת הגרלה

במסגרת הליך זה, התאגיד יערוך הגרלה בין המציעים אשר הצעותיהם הכספיות הינן בעלות מעמד שווה כאמור לעיל. המציע שיעלה בגורל בהגרלה, הצעתו תתקבל.

1. **סמכות לדרוש מידע נוסף**
2. 1. התאגיד מוסמך לדרוש מכל מציע מידע נוסף, פרטים, הבהרות, השלמות, תיקונים, מסמכים, אסמכתאות, נימוקים וכל כיוצא באלה, בכל עניין הנוגע להצעה על כל אחד מחלקיה, והכל במטרה לקיים כל אחת מסמכויותיו האחרות של התאגיד ועל מנת לבחון את ההצעה.
   2. התאגיד רשאי, בכל שלב, לרבות לאחר הבחירה בזוכה, לזמן כל מציע להציג בפניו את ההצעה שהגיש, כולה או מקצתה, לברר פרטים בהצעה וכן פרטים אחרים הדרושים לצורך קבלת החלטה מכל סוג שהוא.
3. **הודעת בדבר קבלת הצעה** 
   1. התאגיד ימסור הודעות בכתב על קבלת ההצעה או אי קבלת הצעה להליך זה.
   2. מובהר בזאת כי יום מועד החתימה על ההסכם יחשב מועד קבלת הסכם חתום על ידי מורשי החתימה של התאגיד.
4. **כללי**
   1. התאגיד שומר לעצמו את הזכות לבטל הליך זה בכל שלב שהוא, גם לאחר סגירתו, וזאת כל עוד לא חתם התאגיד על ההסכם, ו/או לא לחתום על החוזה בכל שלב שהוא ומכל סיבה שהיא, לרבות סיבות תקציביות, הכל בהתאם לשיקול דעתו המלא והסופי. אם יחליט התאגיד לבטל הליך זה ו/או לא לחתום על ההסכם, לא תהיה למשתתפים בהליך זה כל תביעה ו/או דרישה ו/או טענה מכל סוג שהוא כנגד התאגיד.
   2. מובהר כי התאגיד יהא רשאי, אך לא חייב, לדחות כל הצעה שאיננה שלמה, או ברורה, או שאינה ערוכה עפ"י מסמכי הליך זה, או שתימצא בלתי סבירה, או בשל כל פגם או אי התאמה אחרת ביחס לדרישות הליך זה, או למחול על הפגם, או לבקש תיקונו תיקון ו/או הבהרה ו/או השלמה, וזאת עפ"י שיקול דעתו הבלעדי. החליט התאגיד להתעלם מן השינוי/ההסתייגות, תחייב ההצעה את המציע כאילו לא נכתבו השינוי או ההסתייגות.
   3. על המציע להביא בחשבון, על פי הערכתו, את האמצעים שיידרשו ואת התנאים הבלתי צפויים העלולים לעלות בהקשר לעבודות. לשם כך ירכז המציע על אחריותו הבלעדית את כל המידע העשוי להיות לו למועיל או חיוני או שיוכל להשפיע בצורה כלשהי על הכנת הצעתו והתקשרות בחוזה.
   4. להסרת ספק מובהר כי מחירי ההצעה כוללים את כל ההוצאות, המיסים, האגרות, ההיטלים וכל תשלום מכל מין וסוג שהוא, בקשר עם ביצוע העבודות על פי תנאי הליך זה וכל אלו ייחשבו ככלולים במחירים שבכתב ההצעה .
   5. כל ההוצאות, מכל מין וסוג שהוא, הכרוכות בהכנת ההצעה להליך זה ובהשתתפות בהליך זה, תחולנה על המציע בלבד.
   6. הליך זה הינו קניינו הרוחני של התאגיד, אשר מועבר למציע לצורך הגשת הצעתו בלבד. אין לעשות בו כל שימוש שאינו לצורך הכנת ההצעה.
   7. כל האמור בלשון זכר בהליך זה, בלשון נקבה במשמע ולהיפך.

בחתימתי מטה הריני לאשר כי קראתי והבנתי את כלל האמור ו/או הנדרש בהליך זה:

שם מלא:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

נספח א' – הליך 15/2023 - טופס פרופיל המציע

שם המציע: \_\_\_\_\_\_\_\_\_\_\_\_\_\_\_\_\_\_\_\_\_\_\_

מס' התאגיד: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שנת יסוד התאגיד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת המציע:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ פקס:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

דואר אלקטרוני: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם איש הקשר במציע:\_\_\_\_\_\_\_\_\_\_\_\_\_\_\_\_\_\_\_\_\_\_ תפקיד:\_\_\_\_\_\_\_\_\_\_\_\_\_\_\_\_\_\_\_

טל' סלולרי: \_\_\_\_\_\_\_\_\_\_\_\_\_\_\_\_\_\_\_\_\_\_

## שמות בעלי המציע:

1. \_\_\_\_\_\_\_\_\_\_\_\_\_ ת.ז\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_ ת.ז\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_ ת.ז\_\_\_\_\_\_\_\_\_\_\_\_\_

(אם בעל התאגיד הנו תאגיד יש לפרט את בעליו של אותו תאגיד)

שמות מורשי החתימה מטעם התאגיד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימת המציע:\_\_\_\_\_\_\_\_\_\_\_\_\_\_\_\_\_\_\_\_\_\_\_

\* נא לצרף פרופיל עסקי של המציע .

נספח ב' - הליך 15/2023 - ניסיון המציע\*

* ***שנות ותק - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.***
* ***האם הנך בקיא בהוראות/תקנות החלות על תאגידי ביוב בקשר עם "דמי הקמה" ? \_\_\_\_\_\_.***
* **שנות ניסיון במתן השירותים מושא הליך זה (נא לפרט באילו שנים) \_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.***
* **האם קיימת זמינות מיידית מבחינתך לביצוע השירותים מושא הליך זה? \_\_\_\_\_\_\_\_\_\_\_ .**
* **האם עסקת במתן שירותים דוגמת השירותים מושא הליך זה ? \_\_\_\_\_\_\_\_\_\_\_\_\_\_\_\_\_ .**

**אם כן, פרט: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* ***יש לפרט באמצעות הטבלה שלהלן את ניסיונו של המציע (ניתן בטבלה נפרדת):***

| **............** | **שם הגוף המזמין עבורו בוצעו השירותים** | **סוג הגוף המזמין (חברה עירונית או תאגיד מים וביוב)** | **תקופת ביצוע השירותים** | **תיאור העבודות אותן ביצע המציע** | **שם ופרטי התקשרות של איש קשר אצל המזמין**  **(פרטי הממליץ)** |
| --- | --- | --- | --- | --- | --- |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |

**\*הערות:**

* המציע רשאי למסור את המידע על גבי טבלה זהה שתוכן על ידו
* יודגש שמספר השורות בטבלה אינו גורע מזכות המציע להוסיף שורות נוספות
* יודגש כי התאגיד רשאית לפנות לחברות המופיעות מעלה, לשם קבלת חוו"ד ו/או המלצה על המציע.

נספח ג' - הליך 15/2023 - טופס הצעת מחיר

***עבור כלל שירותי הייעוץ אותם אעניק לתאגיד, אבקש כשכר טרחה,***

***במתכונת "מחיר כולל" / FIX PRICE , הכולל את כלל השירותים וההוצאות הכרוכות***

***בשירותים אותם אעניק בקשר עם הליך זה***

***סכום בגובה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ₪ ובתוספת מע"מ כדין.***

ולראיה באתי על החתום: **בתאריך** **\_\_\_\_\_\_\_\_\_\_\_\_\_**

***שם מלא: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***שם חברה / עסק : \_\_\_\_\_\_\_\_\_\_\_\_\_\_\_\_\_\_\_\_\_\_\_***

***חתימה וחותמת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

נספח ד'

*(נספח זה ייחתם ע"י המציע וכן ע"י בעל מניות המחזיק שליטה במציע)*

# תצהיר על העדר זיקה לעובד חברה ו/או עובד עירייה או חבר נבחר ציבור

1. הנני מצהיר בזאת כי החברה הביאה לידיעתי את הוראות הסעיפים הבאים:
2. סעיף 122א(א) לפקודת העיריות (נוסח חדש) הקובע כדלקמן: "חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם העירייה; לעניין זה, "קרוב" - בן זוג, הורה, בן או בת, אח או – אחות".
3. כלל 12(א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע: ״חבר המועצה לא יהיה צד לחוזה או לעסקה עם הרשות המקומית. לעניין זה, ״חבר מועצה״ - חבר מועצה או קרובו או תאגיד שהוא או קרובו בעלי שליטה בו. ( ראה הגדרות "בעל שליטה" ו"קרוב" בסעיף 11(ב) ו- 5(1)(ב))
4. סעיף 174(א) לפקודת העיריות (נסח חדש) הקובע כי: "פקיד או עובד של עירייה לא יהיה נוגע או מעוניין, במישרין או בעקיפין, על ידי עצמו או על ידי בן זוגו או שותפו או סוכנו, בשום חוזה שנעשה עם העירייה ובשום עבודה המבוצעת למענה".
5. קראתי את האמור לעיל והנני מצהיר:
6. בין חברי מועצת עיריית כפר סבא אין לי: בן זוג, הורה, בן או בת, אח או אחות ואף לא סוכן או שותף.
7. בתאגיד שבשליטתי ואשר באמצעותו הגשתי את הצעתי, אין לאחד מאלה המוגדרים במונח "קרוב" כאמור לעיל חלק העולה על 10 אחוזים בהון או ברווחים, ואין אחד מהמנויים לעיל מכהן בו כמנהל או עובד אחראי.
8. אין לי בן-זוג, שותף או סוכן העובד בחברה ו/או בעירייה .
9. ידוע לי כי החברה תהיה רשאית לפסול את הצעתי אם יש לי קרבה משפחתית כאמור לעיל, או אם מסרתי הצהרה לא נכונה.
10. אין באמור לעיל כדי לגרוע מהוראות כל דין בכלל ובפרט מהוראות סעיף 122א' (3)לפקודת העיריות, לפיהן מועצת העירייה ברוב של 2/3 מחבריה ובאישור שר הפנים רשאית להתיר התקשרות לפי סעיף 122א' (א) הנ"ל ובלבד שהאישור ותנאיו פורסמו ברשומות.
11. אני מצהיר בזאת כי הפרטים שמסרתי לעיל הינם נכונים ומלאים, והאמור בהצהרה זו הינו אמת.

**ולראיה באתי על החתום:**

שם המציע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימת המציע: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_